চিকিৎসকদের হাজিরা নিয়ে নতুন নিয়ম চালু জাতীয় মেডিক্যাল কমিশনের

কলকাতা: চিকিৎসকদের হাজিরা (Doctors Attendance) দেওয়া নিয়ে নতুন নিয়ম চালু করল জাতীয় মেডিক্যাল কমিশন (এনএমসি)। সরকারি চিকিৎসকদের হাজিরায়ে আরও কড়াকড়ি। চিকিৎসকদের আর আঙুল ছুঁয়ে বায়োমেট্রিক হাজিরা দিলে চলবে না। অ্যাপ নির্ভর ফেস বায়োমেট্রিক হাজিরা চালু হল দেশের সমস্ত সরকারি হাসপাতালগুলোতে। জাতীয় মেডিক্যাল কমিশনের (National Medical Commission) নির্দেশিকা অনুযায়ী ১ নভেম্বর থেকে চালু হবে এই নয়া উপস্থিতি পদ্ধতি। চিকিৎসকদের পুরোনো হাজিরা পদ্ধতি ১ অক্টোবর থেকে বাতিল করা হল।

সরকারি হাসপাতালের চিকিৎসকদের হাজিরা নিয়ে বহুদিন ধরেই নানা অভিযোগ উঠছে । অনেক চিকিৎসকই নিয়ম মেনে নির্ধারিত সময়ে হাসপাতালে উপস্থিত থাকেন না। হাসপাতালের ডিউটির টাইমে প্রাইভেডে অন্যত্র চেম্বার করেন। দেখা গিয়ে কোনও কোনও চিকিৎসক সরকারি হাসপাতালের সঙ্গে ডিউটির সময়ই সপ্তাহের বেশ কয়েকদিন বেসরকারি হাসপাতালে রোগী দেখেন। যা নিয়ে এবার নড়েচড়ে বসল জাতীয় মেডিক্যাল কমিশন (National Medical Commission) । সরকারি হাসপাতালে কর্মরত চিকিৎসকদের উপস্থিতিতে আরও কড়াকড়ি করা হচ্ছে । চালু হল ফেস বায়োমেট্রিক হাজিরা । দেশ জুড়ে চালু হল অ্যাপ নির্ভর ফেস বায়োমেট্রিক হাজিরা । পাকাপাকিভাবে বন্ধ পুরনো পদ্ধতিতে হাজিরা, নির্দেশ দিয়ে জানিয়ে দিল জাতীয় মেডিক্যাল কমিশন।

আরও পড়ুন: ‘অপারেশন সিঁদুর’ নিয়ে ফের ভূয়সী প্রশংসা বাসুসেনা প্রধানের

গত ২৬ সেপ্টেম্বর এনএমসির তরফে বিজ্ঞপ্তি দিয়ে জানানো হয়, ১ অক্টোবর থেকে দেশের সরকারি হাসপাতালে হাজিরা দেওয়ার ক্ষেত্রে পুরনো নিয়ম আর চলবে না। নতুন নিয়মেই হাজিরা দিতে হবে চিকিৎসকদের। জাতীয় মেডিক্যাল কমিশন থেকে নির্দেশ পাঠিয়ে বলা হয়েছে, ‘মোবাইলে নির্দিষ্ট অ্যাপের সাহায্যে দিতে হবে হাজিরা । হাসপাতালে না এসে অ্যাপ অন করে হাজিরা দেওয়া যাবে না । হাসপাতালের ১০০ মিটারের মধ্যেই অন করতে হবে অ্যাপ । যিনি যে হাসপাতালে কর্মরত, তার ১০০ মিটারের মধ্যেই কাজ করবে অ্যাপ । অ্যাপে থাকবে চিকিৎসকের আধার কার্ডের তথ্য ।

অন্য খবর দেখুন